Taldom

**Taldom** () om Venäman lidn Moskvan agjan pohjoižes. Se om Taldoman lidnümbrikon (edel vn 2018 heinkud — rajonan) administrativižeks keskuseks da palaks.

## Istorii
Eländpunkt mainitase ezmäižen kerdan kirjutadud purtkiš vl 1677 kuti *Taldom*-külä, möhemba žilo. Šingotihe ümbrištonke erazvuiččiden kengiden tehmižel da niiden jarmankoil, sen jäl'ghe joganedal'žel kengiden torgusel. Om kaičenus äi torgovanoiden pertid.

Žilo sai lidnan statusad vn 1918 3. päiväl tal'vkud, udesnimitihe *Leninsk:aks*. Kätihe Leninskad makundan keskuseks vn 1921 elokus. Lidn nimitase eziauguižikš vn 1931 keväz'kuspäi erištamha rajonad Moskvan agjan toižes rajonaspäi Leninan oiktastuseks. Kengiden pramozl tuli lophu 1930-nzil vozil.

Taldom šingotase sauvondkonstrukcijoiden pästandal (metalližkonstrukcijad, katused i sendvičpanelid), toižed tegimed sijadasoiš lähiženno Severnii-žilonno nelläs kilometras päivnouzmha: nahktegim, kengiden fabrik, radiooigendai keskuz, tehnologižen mašiništon tegim (äižiruižiden pertiden järgenduzkonor'ad elektromašiništonke, konor'ad počtan i elektrolugimiden täht).

## Geografijan andmused

Lidn sijadase ümbrikon keskuzpalas, 140 m ü.m.t. keskmäižel korktusel.

Matkad Tverin agjhasai om kahesa kilometrad lodeheze orhal. Matkad Moskvan röunhasai (Moskvan rengazavtotehesai) om ühesakümne kilometrad suvhe orhal, avtotel vai raudtel. Lähembaižed lidnad oma Dubn kaks'kümne üks' kilometrad päivlaskmha orhal, 36 km avtotedme vai 50 km raudtedme, i Kimri (Tverin agj) 20 km lodeheze orhal vai raudtedme, 27 km avtotedme.

*Taldom-Savölovskii*-raudtestancii radab lidnan suviröunal vspäi 1901, lühetas *Taldom* aigplanoiš.

## Tobmuz
Taldoman lidnankund oli vll 2005−2018, om kätud ümbrikon territorialižeks palakundaks. Mülüti vit pen't küläd Taldoman ližaks. Sen pind oli 46,77 nellikkilometrad. Lidnankundan jäl'gmäine pämez' oli Jurii Žurkin (2013−2018).

Taldoman territorialižen palakundan pämez' om Viktorija Zaiceva.

## Eläjad
Vl 1897 žilon ristitišt oli 1 200 eläjad, vl 1939 lidnan — 9 910 eläjad. Vn 2010 Venäman rahvahanlugemižen mödhe lidnan eläjiden lugu oli 13 819 ristitud, rajonan (nüg. lidnümbrik) nelländez, vn 2021 — 17 317 ristitud. Kaik 12 958 eläjad oli lidnas vl 2017. Kaikiš suremb lidnan ristitišt oli enamba 14 tuhad eläjid vll 1989−2001 (14 600 rist. vl 1992) i om nügüd' (vspäi 2021).

Rahvahad (ozutadud rahvahudenke vl 2010): venälaižed — 94,4 %, ukrainalaižed — 1,0 %, toižed rahvahad — 4,6 %.

Ortodoksižen hristanuskondan kaks' pühäpertid oma kaičenus i saudud lidnas: Mikoi-arhangelan jumalanpert' (om saudud vll 1800−1808) i kaumžoman časoun'.

## Openduz
Lapsiden opendusen aluzkundad oma severz'-se päivkodid, koume keskškolad (nomer 1, 2, 3), gimnazii — čomamahtoiden škol A.A. Cvetkovan nimed, lapsiden sädamižen pert'. *Družba*-sportškol («Sebruz») radab Severnii-žilos.

Moskvan gubernijan čomamahtoiden kolledž — Taldoman filial om lidnan professionaližen opendusen aluzkundaks.

## Galerei

MosOblast 05-2012 Taldom listed 03.jpg|Lidnan administracijan pert' (2012), nügüd' lidnümbrikon
MosOblast 05-2012 Taldom listed 08.jpg|Mikoi-arhangelan jumalanpert', vn 2012 nägu
MosOblast 05-2012 Taldom listed 04.jpg|Istorižed torguindrivid vl 2012
MosOblast 05-2012 Taldom listed 05.jpg|Lidnümbrikon keskuzkirjišt (vn 2012 olend)
Ансамбль пожарного депо (Московская область, Талдом, площадь Карла Маркса, 4) DSC 8455 680.jpg|Lämoipalodepon ansambl' (2014)
Saltykov-Schedrin monument.jpg|Mihail Saltikov-Ščedrin-kirjutajan muštnik (2017)
RZD Taldom 2019-11 7.jpg|*Taldom-Savölovskii*-raudtestancijan sauvuz vl 2019


## Homaičendad


## Irdkosketused
* Lidnümbrikon tobmuden sait (''taldom-okrug.ru''). 
* Taldoman istoriž-literaturižen muzejan sait (''museum-taldom.mo.muzkult.ru'').